Breivik vil donere Utøya-våpen til Hjemmefrontmuseet
Breivik vil ha utlevert uniformen, geværet, pistolen og et sverd, fordi han har en plan om å donere gjenstandene til Norges hjemmefrontmuseum.- Det har vært et avhør om utlevering av beslag, og det var enighet om alt med unntak av militæruniformen, samt geværet, pistolen og et sverd han brukte på Utøya, sier Jordet.Mens Breivik ønsker at dette skal doneres til Hjemmefrontmuseet, ønsker ikke politiet å levere disse gjenstandene tilbake til terroristen. - Politiet ønsker at de skal inngå i tingene som er inndratt, mens Breivik mener at museet skal få dette tilbudet, sier forsvareren.- Det har med at han har presentert seg for å tilhøre den norske motstandsbevegelsen, sier Jordet. Avhøret varte i overkant av to timer, og endte med at situasjonen skal vurderes nærmere. - Hvis situasjonen ender slik den står nå: at politiet ikke vil utlevere og Breivik ikke samtykker til at de beholder gjenstandene, kan saken ende i retten, sier Breiviks forsvarer, som understreker at han ikke vet hvordan museet stiller seg til dette.Leder og førsteamanuensis Arnfinn Moland ved Norges hjemmefrontmuseum er overhodet ikke interessert i å motta noen gaver fra Breivik. - Dette er en stor provokasjon og en knyttneve rett i ansiktet på alle som slåss i motstandskampen. Det er soleklart at ingen tar dette alvorlig. Ingen kan gå til rettssak for at museet skal ta imot en gave. Dette er helt absurd som det meste annet som kommer fra Breivik, sier Moland til VG.VG har forsøkt å komme i kontakt med politiadvokatene som hadde ansvar for 22/7-saken uten å lykkes. Breivik er også offensiv overfor Kriminalomsorgen. For noen uker siden sendte han et omfattende brev hvor han hevder Ila fengsel behandler ham i strid med internasjonalt lovverk som Norge er forpliktet til å følge. Terroristen hevder isolasjonen, som nå har vart i 15 måneder, bryter med den norske grunnloven, den europeiske menneskerettighetskonvensjon og FNs torturkonvensjon.
Terrordømte Anders Behring Breivik (33) vurderer gå til retten dersom politiet ikke gir ham våpnene som ble brukt under massedrapene.